รัฐบาลไทย-ข่าวทำเนียบรัฐบาล-สำนักงานศุลกากรท่าเรือแหลมฉบัง จับกุมสินค้าประเภทตะปู สำแดงเมืองกำเนิดเป็นเท็จ มูลค่าสินค้ากว่า 10 ล้านบาท
วันพฤหัสบดีที่ 7 กุมภาพันธ์ 2562
สํานักงานศุลกากรท่าเรือแหลมฉบัง จับกุมสินค้าประเภทตะปู สําแดงเมืองกําเนิดเป็นเท็จ มูลค่าสินค้ากว่า 10 ล้านบาท
กรมศุลกากรแถลงข่าวการจับกุมสินค้าประเภทตะปูที่มีการสําแดงเมืองกําเนิดเป็นเท็จ โดยใช้สิทธิเมืองกําเนิดประเทศไทย เพื่อหลบเลี่ยงกําแพงภาษีในประเทศนําเข้า จํานวน 9 ตู้คอนเทนเนอร์ รวมมูลค่าสินค้ากว่า 10 ล้านบาท
วันนี้ (วันที่ 6 กุมภาพันธ์ 2562) เวลา 15.00 น. นายยุทธนา พูลพิพัฒน์ ผู้อํานวยการสํานักงานศุลกากรท่าเรือแหลมฉบัง แถลงข่าวการจับกุมสินค้าที่มีการสําแดงเมืองกําเนิดเป็นเท็จ โดยใช้สิทธิเมืองกําเนิดประเทศไทย เพื่อหลบเลี่ยงกําแพงภาษีในประเทศนําเข้า จํานวน 9 ตู้คอนเทนเนอร์ รวมมูลค่าสินค้ากว่า 10 ล้านบาท โดยนายยุทธนา ฯ เปิดเผยว่า ตามที่กรมศุลกากร โดย นายกฤษฎา จีนะวิจารณะ อธิบดีกรมศุลกากร และ นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร สั่งการให้มุ่งเน้นในการปราบปรามการลักลอบสินค้าหลีกเลี่ยงอากร ข้อห้าม ข้อกํากัด สินค้าละเมิดทรัพย์สินทางปัญญา และสินค้าที่แสดงกําเนิดเป็นเท็จ เพื่อความเป็นธรรมในการจัดเก็บภาษี ปกป้องสังคมและสิ่งแวดล้อม สําหรับการจับกุมในครั้งนี้ เป็นการนําเข้าสินค้าจากประเทศจีน เข้ามายังเขตปลอดอากรในประเทศไทย และทําการเปลี่ยนถ่ายตู้คอนเทนเนอร์ เพื่อหลบเลี่ยงการตรวจสอบที่มาของสินค้าจากประเทศต้นทาง ซึ่งในกรณีนี้จะทําการส่งออกไปยังสหรัฐอเมริกา การกระทําดังกล่าวถือเป็นการสําแดงเมืองกําเนิดเป็นเท็จ เพื่อหลีกเลี่ยงข้อห้าม และเป็นการฉ้อฉลการใช้สิทธิพิเศษทางภาษีศุลกากร เจ้าหน้าที่ศุลกากร จึงได้ยึดของกลางทั้งหมดส่งดําเนินการตามกฎหมายต่อไป
เมื่อวันที่ 7 มกราคม 2562 เจ้าหน้าที่ศุลกากรฝ่ายสืบสวนและปราบปราม ส่วนควบคุมทางศุลกากร และ ฝ่ายบริการคลังสินค้าทัณฑ์บนและเขตปลอดอากรที่ 1 ส่วนบริการศุลกากร 3 ร่วมกันตรวจสอบใบขนสินค้าเข้าเขตปลอดอากร เลขที่ A002-06201-04578, A002-06201-04562 จํานวน 8 ตู้คอนเทนเนอร์ สําแดงสินค้าเป็น ตะปู (STEEL NAILS) จํานวน 192 PK น้ําหนัก 180,877.54 KGM ราคา 9,115,366.5 พิกัดประเภท 7317.00.90 อัตราอากร 10% ประเทศกําเนิด CHINA
ผลการตรวจพบ จํานวน ปริมาณ ชนิดสินค้า ประเภทพิกัดฯ ตรงตามสําแดง แต่ตรวจพบสินค้า 5 ตู้คอนเทนเนอร์ (ตู้หมายเลข SEGU4333987, PGTU9142780, REGU5059437,TCNU5135880, DFSU6155894) จํานวน 127 PK น้ําหนัก 119,009.74 KGM ที่บรรจุภัณฑ์สินค้ามีข้อความภาษาอังกฤษระบุ “Made in Thailand”
ต่อมาวันที่ 29 มกราคม เจ้าหน้าที่ศุลกากรฝ่ายสืบสวนและปราบปราม ส่วนควบคุมทางศุลกากร ได้รับข้อมูลจากสายข่าวทําการขยายผลจับกุม โดยตรวจสอบใบขนสินค้าเข้าเขตปลอดอากร เลขที่ A013-06201-01128 จํานวน 4 ตู้คอนเทนเนอร์ (ตู้หมายเลข GLDU3938342, CXDU2246165, GESU6705271, OCGU8099144) สําแดงสินค้าเป็น ตะปู (STEEL NAILS) จํานวน 93 PK น้ําหนัก 87,900.000 KGM ราคา 3,466,167.73 บาท พิกัดประเภท 7,317.00.90 อัตราอากร 10% ประเทศกําเนิด CHINA
ผลตรวจพบ จํานวน ปริมาณ ชนิดสินค้า ประเภทพิกัดฯ ตรงตามสําแดง ทั้ง 4 ตู้คอนเทนเนอร์ แต่ตรวจพบว่าที่บรรจุภัณฑ์ของสินค้ามีข้อความภาษาอังกฤษระบุ “Made in Thailand”
การจับกุมสินค้าทั้ง 2 ราย พบว่าบรรจุภัณฑ์ของสินค้าระบุ Made in Thailand โดยข้อเท็จจริงสินค้าดังกล่าวเป็นสินค้าที่ผลิตจากสาธารณรัฐประชาชนจีน ซึ่งต้องการทําให้เชื่อว่าสินค้าดังกล่าวผลิตในประเทศไทย การแสดงข้อความดังกล่าวบนหีบห่อและบรรจุภัณฑ์ของสินค้า จึงเป็นการสําแดงเมืองกําเนิดเป็นเท็จ กรณีเป็นความผิดฐานยื่น หรือยอมให้ผู้อื่นยื่นใบขนสินค้า เอกสารหรือข้อมูล ซึ่งเกี่ยวกับการเสียอากรหรือปฏิบัติตามพระราชบัญญัติไม่ถูกต้องหรือไม่บริบูรณ์ เพื่อหลีกเลี่ยงหรือพยายามหลีกเลี่ยงข้อห้ามข้อจํากัด อันเป็นความผิดตามมาตรา 202 มาตรา 244 มาตรา 252 พ.ร.บ.ศุลกากร พ.ศ. 2560 และตามมาตรา 5 แห่ง พ.ร.บ.ห้ามนําของที่มีการแสดงเมืองกําเนิดเป็นเท็จเข้ามา พุทธศักราช 2481